open-index/open-wikipedia-markdown huggingface dataset:
ஆமோர் (பிரெஞ்சுத் திரைப்படம்)

**காதல்** (*Love*, ) 2012 ஆம் ஆண்டு பிரெஞ்சு மொழியில் ஆஸ்திரியாவின் மைக்கேல் கானேக் என்பவரால் எடுக்கப்பட்ட காதல் திரைப்படம் ஆகும்.  இப்படத்தில் நடித்திருப்பவர்கள் ஜீன் லூயிஸ் டிரின்டிக்னான்ட் மற்றும் பிரான்சு நடிகையான இம்மனுல் ரிவா ஆகியோர் ஆவர். 2012 கேன்ஸ் திரைப்பட விழாவில் தங்கப் பனை என்ற பரிசைப் பெற்றது. மேலும் 85வது சங்க விருதுகள் வழங்கும் விழாவில் சிறந்த வெளிநாட்டு மொழி திரைப்படத்திற்கான சங்க விருது பெற்றது. சிறந்த திரைப்படத்திற்கான சங்க விருது இப்படத்திற்கு வழங்கப்பட்டது. சிறந்த நடிகைக்கான சங்க விருது இம்மனுல் ரிவாவிற்கு வழங்கப்பட்டது. சிறந்த மூலத் திரைக்கதைக்கான சங்க விருது மற்றும் சிறந்த இயக்குனருக்கான சங்க விருதும் இப்படத்தின் இயக்குநர் மைக்கேல் கானேக் என்பவருக்கு வழங்கப்பட்டது. இப்படத்தில் 85 வயதான இம்மனுல் ரிவா சிறப்பாக நடித்திருந்தார்.
25வது ஐரோபிய திரைப்பட விருதுகள் வழங்கும் விழாவில் 6 தகுதிகளுக்கு போட்டியிட்டு 4 தகுதிகளில் வெற்றிபெற்றது. மேலும் 2012ஆம் ஆண்டிற்கான தேசிய சங்கம் திரைப்படம் விமர்சன விருதுகள், 66 வது பிரித்தானியப் பேரரசு| சங்க விருதுகள், 2012 ஆம் ஆண்டிற்கான 38 வது சீசர் விருது போன்றவற்றையும் வென்றது. மொத்தமாக 55 பரிசுகளைப் பெற்றுள்ளது.

## கதை
பெரிய அடுக்குமாடியில் துர்நாற்றம் வீசுவதாக வந்த புகாரின்பேரில் காவல்துறை, மற்றும் தீயணைப்புத்துறை அதிகாரிகள் சோதனை செய்கிறார்கள். அப்போது சில நாட்களுக்கு முன்னர் இறந்த முதிய வயது பெண்மணி இறந்து கிடக்கிறாள். அவள் தலையணையைச்சுற்றி பூக்கள் தூவப்பட்டுள்ளது. இப்படி காட்சி துவங்குகிறது.

அந்த வீட்டில் அன்போடு வாழ்ந்த காதல் இணைகளில் பெண்ணுக்கு பக்கவாதம் ஏற்பட்டு படுத்த படுக்கையாக மாறிவிடுகிறாள். உயிருக்கு உயிரான தன் மனைவியை தள்ளாத வயதிலும் பொக்கிசமாகக் பாதுகாக்கிறான் கணவன். ஒரு கட்டத்தில் அவள் படும் உடல் உபாதைகளைப் பார்த்து கண்ணீர் வடிக்கிறான். எல்லை மீறிப்போன உடல் உபாதைக்கு தன் மனைவி உட்பட்டது கண்டு வேதனை அடைந்து  தலையணையால் அவள் முகத்தை அழுத்தி உயிரைப் போக்கிவிடுகிறான்.

## மேற்கோள்கள்

## வெளி இணைப்புகள்

* 
* 
* 
* 
* 
* 

பகுப்பு:2012 திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:செருமானியத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பள்ளியறை வழிபாடு

**பள்ளியறை வழிபாடு** என்பது இந்து சமயக் கோயில்களில் அர்த்தசாம பூசைக்கு பிறகு நடத்தப்படும் வழிபாடாகும். இல்லறத்தில் இருப்பதைப் போல இந்து சமயத்திலும் கணவன் மனைவிகளாக இறைவன் இறைவி இருப்பதால், அவர்களை ஒன்றாக பள்ளியறையில் சேர்த்து வழிபாடு நடத்தப்படுகிறது. 

## திருவரங்கத்தில்
திருவரங்கம் அரங்கநாதர் கோயிலில் நடைபெறுகின்ற பள்ளியறைப் பூசையானது உற்சவர் சிலைகளைப் பள்ளியறையில் வைத்து நடத்தப்படுகிறது. 

மூலவர் சந்நிதியில் அர்த்தசாம பூசை முடிந்தவுடன், சயனபேரர் எனும் சின்ன பெருமாளை மேளதாளத்துடன் பல்லக்கில் தாயார் சந்நிதிக்குக் கொண்டு வருகின்றனர். தாயார் சந்நிதியின் மங்கள ஆராத்திக்குப் பிறகு உற்சவ தாயாரான கருமாட்சியுடன் சயனபேரரும் வெள்ளி ஊஞ்சல் ஆடுகின்றனர். பூசைக்குப் பின் இருவரையும் பள்ளியறையில் வைக்கின்றார்கள். 

பள்ளியறை பூசையில் பசும்பால், வெல்லம், குங்குமப்பூ ஆகியவற்றால் செய்யப்பட்ட நிவேதனம் மக்களுக்குக் கொடுக்கப்படுகிறது. இதனைக் குழம்பு பால் என்கின்றனர். 

மறுநாள் காலை சயனபேரரும், கருமாட்சியும் அம்மன் சந்நிதிக்கு கொண்டு வரப்படுகிறார்கள். கருமாட்சி தாயார் சந்நிதியில் இருக்க, சயனபேரரை மூலவர் சந்நிதிக்குக் கொண்டு செல்கின்றனர். இதன் பிறகே விஸ்வரூப தரிசனம் செய்யப்படுகிறது. 

## ஆதாரங்கள்


பகுப்பு:இந்து சமய வழிபாடுகள் 

பகுப்பு:இந்து சமய வழிபாடுகள்
சுவர்ணலட்சுமி

**சுவர்ணலட்சுமி**, இந்தியாவின் தமிழ்நாட்டைச் சேர்ந்த கண் பார்வையற்ற மாற்றுத்திறனாளி ஆவார். சென்னை   *சிறு மலர் கான்வெண்ட்*   பள்ளியில் பத்தாவது வரை படித்து, தற்போது புதுச்சேரியில் அரசு மேனிலைப் பள்ளியில் படித்து வருகிறார். இவர் முற்போக்குச் சிந்தனையும், நல்ல பேச்சாற்றலும் கொண்டவர். இவர் தமிழ்நாடு மற்றும் புதுச்சேரிக்கான குழந்தைகளின் நாடாளுமன்றம் என்ற அமைப்பின் தலைமை அமைச்சராக செயல்படுகிறார்.

மொத்த உள்நாட்டு உற்பத்தியில் ஆறு விழுக்காடு குழந்தைகளின் கல்விக்கும், மூன்று விழுக்காடு குழந்தைகளின் மருத்துவத்திற்கும், அனைத்து நாட்டு அரசுகளும் ஒதுக்கீடு செய்ய வேண்டும் என வலியுறுத்தும் **ஒன்பது எனது**  (Nine is Mine) குறிக்கோளுடன் ஐக்கிய நாடுகள் அவையின்  பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.

இவருடன் *பூர்ணா மாலாவத்*,  (தெலங்கானா) மற்றும் *யசஸ்வி குமுதம்*  (போபால்), மத்தியப் பிரதேசத்தைச் சேர்ந்த இரண்டு பள்ளிச் சிறுமிகளும் உரையாற்றினர்.

**எனது உலகம், எனது குரல்** (‘My World, My Voice’)  என்ற தலைப்பில் குழந்தைகளின் உரிமைகளுக்கான இருபது அம்சக் கோரிக்கைகள் கொண்ட அறிக்கையை, நியூயார்க் மற்றும் இந்தியாவில் செயல்படும் ஐக்கிய நாடுகளின் சிறுவர் நிதியத்திடம் வழங்கியுள்ளனர். 

## மேற்கோள்கள்


## வெளி இணைப்புகள்
*  Ms.Swarna Lekshmi in Sun TV - காணோலி
* She can't see the World but the world need her Vision -- Young Achiever Swarna Lakshmi

பகுப்பு:வாழும் மக்கள்
பகுப்பு:மாற்றுத்திறனாளிகள்
தஞ்சாவூர் பிரதாப வீர அனுமார் கோயில்

**தஞ்சாவூர் பிரதாப வீர அனுமார் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். மராட்டிய மன்னர் பிரதாப சிம்மனின் (கி.பி.1739-1763) காலத்தில் தஞ்சாவூர் இருந்தபோது அவரால் இக்கோயில் கட்டப்பட்டது.

## அமைப்பு
இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. முன் மண்டபத்தில் பலிபீடமும், கொடி மரமும் காணப்படுகின்றன. திருச்சுற்றில் பாண்டுரங்கன், ருக்மா பாய் உள்ளனர்.

## மூலவர்
இக்கோயிலின் மூலவராக பிரதாப வீர அனுமார் உள்ளார்.

## சிறப்பு
வட மேற்கு மூலையில் அமைந்துள்ளதால் இந்த அனுமாரை மூலை அனுமார் என்றழைக்கப்படுகிறார்.

## விழாக்கள்
* இராம நவமி
* அனுமன் ஜெயந்தி

## மேற்கோள்கள்

## வெளி இணைப்புகள்
* அருள்மிகு பிரதாப வீர ஆஞ்சநேயர் திருக்கோயில்
* மூலையில் நிற்கும் மூலப்பொருள், தினமணி, 1 சனவரி 2016 
* ஶ்ரீ பிரதாப வீர ஹனுமார் (மூலை ஆஞ்சநேயர்) கோயில், தஞ்சாவூர், தமிழ்நாடு 

பகுப்பு:தஞ்சாவூர் மாவட்டத்திலுள்ள ஆஞ்சநேயர் கோயில்கள்
கல்லுக்குழி ஆஞ்சநேயர் கோயில்

**கல்லுக்குழி ஆஞ்சநேயர் கோயில்** என்பது திருச்சிராப்பள்ளி மாவட்டம், கல்லுக்குழி எனும் ஊரில் அமைந்துள்ளது.  இக்கோயிலில் யோக ஆஞ்சநேயர், விநாயகர், முருகன், நவகிரகம், சக்கரத்தாழ்வார், பாண்டுரங்கன், நாகர் போன்ற சன்னதிகள் உள்ளன.

இக்கோயில் 150 வருடங்களுக்கு முன்பு தோன்றியதாகும்.

## மூலவர்
ஓரடி உயரமுள்ள மூலவர் சிலை. இந்த சிலையின் இடம் பாதம் வடக்கு நோக்கியும், வலது பாதம் கிழக்கு நோக்கியும் உள்ளது. இடது கரத்தில் பாரிஜாத மலரை வைத்திருக்கிறார்.. வலது கரத்தில் அபய ஹஸ்தம் எனும் ஆசி வழங்குதல் நிலையில் உள்ளார். 

## தலவரலாறு
சுமார் நூறு வருடங்களுக்கு முன்பு தொடருந்தில் வந்த பயணியை பரிசோதர் பரிசோதித்தார். அந்தப் பயணி அதிக எடை கொண்ட ஒரு மூட்டையை வைத்திருந்தார். அதற்கு சரியான கட்டணம் கட்டப்படவில்லையென கூறி அபராதம் விதித்தார். ஆனால் அதற்கு தன்னிடம் பணம் இல்லையென கூறி அதைப் பிறகு வாங்கிக் கொள்கிறேன் என சென்றுவிட்டார். அதன்பின்பு அவர் வரவேயில்லை. சந்தேகம் கொண்டு அந்த மூட்டையைப் பிரித்துப் பார்த்தால் அதில் ஆஞ்சநேயர் சிலை இருந்தது.
அதனை அங்கு பணியாற்றிய ஊழியர்கள் அருகிலேயே கோயில் கட்டி வழிபட்டனர், 

## விழாக்கள்
அனுமன் ஜெயந்தி
இக்கோயிலில் சுதர்சன யாகத்தினை மாதந்தோறும் செய்கின்றனர். லட்சார்ச்சனை நடைபெறும்.

## ஆதாரங்கள்


பகுப்பு:திருச்சிராப்பள்ளி மாவட்டத்திலுள்ள ஆஞ்சநேயர் கோயில்கள்
புதுப்பாக்கம் ஆஞ்சநேயர் கோயில்

**புதுப்பாக்கம் வீரஆஞ்சநேயர் கோயில்** என்பது சென்னை புதுப்பாக்கம் எனுமிடத்தில் உள்ளது. இக்கோயில் சுமார் 500 முதல் 1000 வருடங்களுக்கு முந்தியது. 

இக்கோயில் கஜகிரி எனும் குன்றில் அமைந்துள்ளது.

## தலவரலாறு
நாகாஸ்திரத்தால் வாரன படைகளும், லட்சுமணனும் பாதிக்கப்பட்டார்கள். அவர்களை உயிர்ப்பிக்க ஆஞ்சநேயர் சஞ்சீவி மூலிகையை தேடிச் சென்றார். அங்கு சஞ்சீவி மூலிகையை அறியாமல் தவித்தார். அதனால் சஞ்சீவி மலையை பெயர்த்து தூக்கி வந்தார். அவ்வாறு வருகையில் மாலை நேரமானதால், சந்தியா வந்தனம் செய்ய புதுப்பாக்கம் இடத்தில் வந்தார். இதனால் இத்தலம் சிறப்பு மிக்கதாகும்.

## திருவிழாக்கள்
* அனுமன் ஜெயந்தி
* ராமநவமி

## தலசிறப்பு
குன்றின் மீது உள்ள ஆஞ்சநேயர் கோயில்
இக்கோயிலில் 108 படிக்கட்டுகள் உள்ளன.

## மூலவர்
இக்கோயிலின் மூலவர் ஆறு அடி உயரமானவர், இந்த மூலவர் வடக்கு நோக்கி உள்ளார். 

## ஆதாரங்கள்


பகுப்பு:சென்னை மாவட்டத்திலுள்ள ஆஞ்சநேயர் கோயில்கள்
திருவெளிச்சை ஆஞ்சநேயர் கோயில்

**திருவெளிச்சை ஆஞ்சநேயர் கோயில்** என்பது சென்னை மாவட்டம் திருவெளி்ச்சை எனுமிடத்தில் அமைந்துள்ளதாகும். இந்தக் கோயில் சற்குரு சதாசிவ பிரம்மேந்திரர் எனும் சித்தரால் அடையாளம் காட்டப்பட்டது. பாகவதபுரம் எனும் ஊரில் பிறந்த சித்தர் இவர். 

இக்கோயிலில் பசுபதீசுவர், சித்தி விநாயகர், சிவசுப்ரமணியர், சுந்தர வரதராஜர், கனக வல்லி, பிரத்தியங்கரா தேவி மற்றும் வள்ளலார் ஆகிய தனிச்சந்நிதிகள் உள்ளன.

இக்கோயிலில் ராமரும் சீதையும் லட்சுமணருடன் உள்ளனர். அவர்களை வணங்கியவாறு ஆஞ்சநேயர் உள்ளார்.

## திருவிழாக்கள்
அனுமன் ஜெயந்தி
புரட்டாசி சனிக்கிழமை

## ஆதாரங்கள்


பகுப்பு:சென்னை மாவட்டத்திலுள்ள ஆஞ்சநேயர் கோயில்கள்
தேடினேன் வந்தது

***தேடினேன் வந்தது*** (*Thedinen Vanthathu*) 1997 ஆவது ஆண்டில் ரவி வர்மா இயக்கத்தில் வெளியான ஒரு இந்தியத் தமிழ்த் நகைச்சுவைத் திரைப்படமாகும். இத்திரைப்படத்தில் பிரபு, கவுண்டமணி, மந்த்ரா, அம்ருதா ஆகியோர் முக்கிய வேடங்களில் நடித்திருந்தனர். விஜயலட்சுமி சீனிவாசன், காஞ்சனா சிவராமன் ஆகியோர் இணைந்து தயாரித்த இத்திரைப்படத்திற்கு சிற்பி இசையமைத்திருந்தார். இத்திரைப்படம் அவ்வாண்டின் தீபாவளி திருநாளான 1997 அக்டோபர் 30 அன்று வெளியானது.

## நடிகர்கள்
* பிரபு
* கவுண்டமணி
* மந்த்ரா
* அம்ருதா
* குள்ளமணி
* வெ. மூர்த்தி
* பாலு ஆனந்த்
* கிரேசி மோகன்
* இடிச்சபுளி செல்வராஜ்
* பிரதாப்

## பாடல்கள்

## மேற்கோள்கள்

## வெளியிணைப்புகள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
தஞ்சாவூர் பங்காரு காமாட்சியம்மன் கோயில்

**தஞ்சாவூர் பங்காரு காமாட்சியம்மன் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது. 

## அமைப்பு
இக்கோயில் முன் மண்டபம், கருவறை, விமானம், இராஜகோபுரம் ஆகிய அமைப்புகளோடு விளங்குகிறது. 

## மூலவர்
இக்கோயிலின் மூலவராக பங்காரு காமாட்சியம்ன் உள்ளார்.  கருவறையின் முன்பே இரு புறமும் துவாரபாலகிகள் உள்ளனர். கருவறையின் வெளிப்புறத்தில் இடப்புறத்தில் காமகோடியம்மன் சன்னதி உள்ளது.

## குடமுழுக்கு
பிரதாமசிம்மன் ஆட்சிக்காலத்தில் இக்கோயில் கட்டப்பட்டது.  
18 மார்ச் 1992 மற்றும் 3 மார்ச் 2004இல் குடமுழுக்கு ஆனதற்கான கல்வெட்டுகள் கோயிலில் காணப்படுகின்றன. 23 மார்ச் 2017இல் குடமுழுக்கு நடைபெற்றது. 

## மேற்கோள்கள்

## வெளி இணைப்புகள்
* மங்காத வாழ்வளிப்பாள் பங்காரு காமாட்சி, ஆன்மிகம் 

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
ஜோதிலட்சுமி

**ஜோதிலட்சுமி** (*Jyothi Lakshmi*, 2 நவம்பர் 1948 – 8 ஆகத்து 2016) தென்னிந்தியத் திரைப்பட நடிகையாவார். 1963ஆம் ஆண்டு வானம்பாடி படத்தில் வரும் 'யாரடி வந்தார் என்னடி சொன்னார்' என்ற பாடலில் நடித்ததின் மூலம் திரைத்துறையில் அறிமுகமானார். பின் பெரிய இடத்துப் பெண் என்கிற திரைப்படத்தின் வழியாக வள்ளி பெயர் கொண்ட கதாபாத்திரத்தில் அறிமுகமான இவர் தமிழ், தெலுங்கு, மலையாளம், கன்னடம், இந்தி ஆகிய மொழிகளில் 300 இக்கும் மேற்பட்ட படங்களில் நடித்து புகழ்பெற்றவர். பெரும்பாலும் இவர் திரைப்படங்களில் பாடலுக்கு மட்டும் நடனமாடுவதில் புகழ்பெற்றவர். இவர் தமிழ்த் திரைப்பட இயக்குநர் டி. ஆர். ராமண்ணாவின் மருமகளாவார். இவரது அத்தை டி. ஆர். ராஜகுமாரி ஆவார். இவரது தங்கை ஜெயமாலினி, இவரின் மகள் ஜோதி மீனா ஆகியோர் நடிகைகள் ஆவர். இவர் நடனபயிற்சியாளராகவும் பணியாற்றியுள்ளார். பல காலங்கள் திரையுலகில் இடைவெளி விட்டு நடிக்காமல் இருந்த இவர் சேது படத்தில் **கான கருங்குயிலே** பாட்டுக்கு ஆடி மீண்டும் திரையுலகில் வலம் வந்தார்.

## மறைவு
68 வயதான  ஜோதிலட்சுமி  இரத்தப் புற்றுநோயால் பாதிக்கப்பட்டிருந்தார்; சிகிச்சைப் பலனின்றி 2016 ஆகத்து 8 இரவு காலமானார்.

## நடித்த தமிழ்த் திரைப்படங்கள்
#*[[வானம்பாடி (திரைப்படம்)|வானம்பாடி]]* (1963)
#*[[பெரிய இடத்துப் பெண்]]* (1963)
#*[[பட்டணத்தில் பூதம்]]* (1967)
#*[[தேடிவந்த மாப்பிள்ளை]]* (1968)
#*[[கலாட்டா கல்யாணம்]]* (1968)
#*[[பூவும் பொட்டும்]]* (1968)
#*[[அடிமைப் பெண்]]* (1969)
#*[[தலைவன் (1970 திரைப்படம்)|தலைவன்]]* (1970)
#*[[நீரும் நெருப்பும்]]* (1971)
#*[[ரிக்சாக்காரன் (திரைப்படம்)|ரிக்சாக்காரன்]]* (1971)
#*[[யார் ஜம்புலிங்கம்]]* (1972)
#*[[இராகம் தேடும் பல்லவி]]* (1982)
#*[[நாயகன் (திரைப்படம்)|நாயகன்]]* (1987)
#*[[முத்து (திரைப்படம்)|முத்து]]* (1995)
#*தர்ம சக்கரம்* (1997)
#*பாசமுள்ள பாண்டியரே* (1997)
#*[[மறுமலர்ச்சி (1998 திரைப்படம்)|மறுமலர்ச்சி]]* (1998)
#*[[சேது (திரைப்படம்)|சேது]]* (1999)
#*[[என்னம்மா கண்ணு]]* (2000)
#*[[மிடில் கிளாஸ் மாதவன்]]* (2001)
#*[[எம். குமரன் சன் ஆஃப் மகாலட்சுமி]]* (2004)
#*சண்டை* (2008)
#*[[திரிஷா இல்லனா நயன்தாரா]]* (2015)

## மேற்கோள்கள்

பகுப்பு:1948 பிறப்புகள்
பகுப்பு:2016 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
தஞ்சாவூர் அய்யங்குளம் விசுவநாதர் கோயில்

**தஞ்சாவூர் அய்யங்குளம் விசுவநாதர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## அமைப்பு
இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. கருவறை கோஷ்டத்தில் துர்க்கை, தட்சிணாமூர்த்தி உள்ளனர். திருச்சுற்றில் நவக்கிரக சன்னதி உள்ளது. அருகே பைரவர், சூரியன், சனீஸ்வரர், அனுமார் உள்ளனர்

## மூலவர்
இக்கோயிலின் மூலவராக விசுவநாதர் உள்ளார். மூலவர் அறையின் வெளிப்புறத்தில் வலப்புறம் விநாயகரும், இடப்புறம் வள்ளி தெய்வானையுடன் கூடிய சுப்பிரமணியரும் உள்ளனர். மூலவர் சன்னதிக்கு அருகே தனியாக விசாலாட்சியம்மன் சன்னதி உள்ளது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
மானவ்ஜீத் சிங் சந்து

**மானவ்ஜீத் சிங் சந்து** (*Manavjit Singh Sandhu*, பஞ்சாபி: ਮਾਨਵਜੀਤ ਸਿਂਘ ਸਂਧੂ, பிறப்பு: நவம்பர் 3, 1976) இந்திய துப்பாக்கி சுடுதல் விளையாட்டு வீரர் ஆவார். 2006 ஆண்டு ராஜீவ் காந்தி கேல் ரத்னா விருதையும், 1998 ஆம் ஆண்டு அர்ஜுனா விருதையும் பெற்றுள்ளார். மூன்று முறை ஒலிம்பிக் போட்டிகளில் பங்கேற்ற வீரரான இவர் 2004 ஏதென்சு ஒலிம்பிக் போட்டி, 2008 பெய்ஜிங் ஒலிம்பிக் போட்டி, 2012 லன்டன் ஒலிம்பிக் போட்டிகளில் இந்தியாவின் பிரதிநிதியாக முன்னிறுத்தப்பட்டார். மானவ்ஜீத் சிங் சந்து துப்பாக்கி சுடுதலில் உலக தர வரிசையில் முதலிடம் பிடித்த வீரரும் ஆவார்.

## ஆரம்ப காலம்
நவம்பர் 3,1976 ஆம் ஆண்டு பிறந்தவர்.). பஞ்சாபில் உள்ள ரட்ட கீரா எனும் கிராமத்தைச் சேர்ந்தவர். இவரின் தந்தை குர்பிர் சிங். சந்த் சனாவரில் உள்ள லாரன்ஸ் பள்ளியில் தனது பள்ளி படிப்பை நிறைவு செய்துள்ளார்.

## சாதனைகள்

* 2006 ஆம் ஆண்டு நடைபெற்ற ஐ.எஸ்.எஸ்.எஃப் இன் உலக துப்பாக்கி சுடுதல் போட்டியில் தங்க பதக்கம் வாங்கினார். இதன் மூலம் உலக அளவில் துப்பாக்கி சுடுதலில் சாதனை படைத்த முதல் இந்தியர் ஆனார்.
* 1998, 2002, 2006 ஆகிய மூன்று ஆசிய விளையாட்டுப் போட்டிகளில் நான்கு வெள்ளிப் பதக்கங்களை வென்றுள்ளார்.
* 1998 பொதுநலவாய விளையாட்டுக்களில் தங்கப்பதக்கமும், 2006 பொதுநலவாய விளையாட்டுக்களில் வெண்கலப்பதக்கமும் வென்றுள்ளார்.
* ஆசிய துப்பாக்கி சுடுதல் போட்டிகளில் இவர் ஆறு தங்கப்பதக்கங்களை வென்றுள்ளார்.
* 2008 ஒலிம்பிக்ஸில் பன்னிரண்டாம் இடத்திலும், 2004 ஒலிம்பிக்ஸில் பத்தொன்பதாவது இடத்திலும் போட்டியை நிறைவு செய்துள்ளார்.
* 2010 இல், பொதுநலவாய விளையாட்டுக்களில் தங்கப்பதக்கம் வென்றார். இதனைத் தொடர்ந்து அடுத்த வாரத்திலேயே உலக கோப்பையிலும் தங்கம் வென்றார்.
* ஏப்ரல் 2, 2010 இல் உலக தர வரிசையில் மூன்றாம் இடத்தையும், 2006 இல் உலக தர வரிசையில் மூன்றாம் இடத்தையும் பிடித்துள்ளார்.
* விளையாட்டு துறையினருக்கு வழங்கப்படும் மிக உயரிய விருதான ராஜீவ் காந்தி கேல் ரத்னா விருதையும் 2006 இல் பெற்றுள்ளார்
* 2014, உலக கோப்பையில் தங்கம் வென்றுள்ளார்.
* 2016 ரியோ ஒலிம்பிக்ஸில் பங்குகொண்டு பதினாறாவது இடத்தில் போட்டியை நிறைவு செய்துள்ளார்
* இவருடைய ஆசியா போட்டிகளில் எடுத்த 124/125 சாதனை இன்னும் எந்த ஆசிய வீரராலும் சமன் செய்யப்படாத சாதனையாகும்.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:இந்திய ஒலிம்பிக் வீரர்கள்
பகுப்பு:பஞ்சாபி மக்கள்
பகுப்பு:இந்தியக் குறிவைத்து சுடுவோர்கள்
பகுப்பு:Rio Olympic Editathon 2016
நர-நாராயணன்

**நர-நாராயணன்** (Nara-Narayana)  (; nara-nārāyaṇa) இந்து சமயம் கூறும் இரு தேவர்கள் ஆவார்.  நர-நாராயணர்கள், பூவுலகில் தருமத்தை  நிலை நிறுத்த தர்மதேவதை மற்றும் மூர்த்தி என்பவர்களுக்கு இரட்டை மகன்களாக தோன்றினார்கள்.இவர்கள் இருவரும் பகவான் விஷ்ணுவின் அவதாரம் ஆகும்.

இவர்கள் முக்கிய பணி தவத்தின் பெருமையை உலகிற்கு எடுத்துரைப்பதும் தன் தவத்தின் மூலம் உலகை பரிபாலனம் செய்வதுமே ஆகும்.

இந்து சமய காவியமான மகாபாரதம், கிருஷ்ணரை நாராயணனாகவும், அருச்சுனனை  நரனாகவும் குறிக்கிறது. பாகவத புராணத்தில் நர-நாராயணர்களைப் பற்றி குறிப்பிட்டுள்ளது. இரட்டையர்களான நர-நாராயணர்கள் பத்ரிநாத் கோயிலில்  குடிகொண்டுள்ளதாக இந்துக்கள் நம்புகின்றனர்.

சுவாமிநாராயண்  இயக்கத்தினரின் கோயில்களில் நர-நாராயணர்களை மூல தெய்வங்களாக வழிபடும் முறை உள்ளது. மேலும் சுவாமிநாராயணனை நாராயணனின் அவதாரமாக கருதுகின்றனர்.

மகாபாரத காவியத்தில், அருச்சுனனை நரனாகவும், கிருஷ்ணரை நாராயணனாகவும் குறிக்கப்பட்டுள்ளது.

மகாபாரதம், அரி வம்சம் மற்றும் புராணங்களின் படி நரன்  நாராயணன் திருமாலின் அவதாரமாக கருதப்படுகிறார்கள்.

## குறிப்புகள்

## மேற்கோள்கள்
* 
* 
* Swaminarayan Temple Cardiff – Murtis – NarNarayan Dev 

## வெளி இணைப்புகள்

பகுப்பு:திருமாலின் அவதாரங்கள்
பகுப்பு:வைணவம் தொடர்பான குறுங்கட்டுரைகள்
பகுப்பு:கிருட்டிணன்
மு. ஆனந்தன்

**முருகேசன் ஆனந்தன்** ஓர் இந்திய அரசியல்வாதியும், 15 ஆவது இந்திய மக்களவையின் உறுப்பினரும் ஆவார். இவர் விழுப்புரம் மக்களவைத் தொகுதியில் அதிமுக கட்சியின் வேட்பாளராக போட்டியிட்டு வெற்றிபெற்றார்.

## வகித்த பதவிகள்
### மக்களவை உறுப்பினராக

### சட்டமன்ற உறுப்பினராக

## இதனையும் காண்க
* தமிழ்நாடு சட்டமன்றத் தேர்தல், 1984
* தமிழ்நாடு சட்டமன்றத் தேர்தல், 1991
* தமிழ்நாட்டில் இந்திய நாடாளுமன்றத் தேர்தல், 2009

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:15வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
கே. சங்கர்

**கே. சங்கர்** ஓர் இந்தியத் திரைப்பட இயக்குநர், திரைக்கதை ஆசிரியர் மற்றும் திரைப்படத் தொகுப்பாளர் ஆவார். 1926 மார்ச்சு 17 அன்று மலபாரில் (தற்போதைய கேரளம்) பிறந்த இவர் 80 இக்கும் மேற்பட்ட தமிழ், தெலுங்கு, கன்னடம், மலையாளம், இந்தி உள்ளிட்ட இந்திய மொழித் திரைப்படங்களை இயக்கியுள்ளார்.

## வாழ்க்கைக் குறிப்பு
**ஆரம்பகால வாழ்க்கை**
* கே.சங்கர் கேரளா மாநிலம் மலபாரில் கண்ணன்-ருக்மணி தம்பதியருக்கு மகனாகப் பிறந்தார். பின்பு அவர் தந்தை தனது குடும்பத்துடன் தமிழ்நாட்டில் உள்ள கோயம்புத்தூரில் குடியேறினார்கள். அங்கு சங்கர் படித்து கொண்டு இருக்கும்போதே அவர் தந்தை கண்ணன் அங்குள்ள ஆங்கிலேயர்கள் கட்டுபாட்டில் நடத்தி வந்த பஞ்சாலையில் வேலை செய்துவந்தார். 
* அவர் தந்தை கண்ணன் தினமும் வேலை முடித்து வீடு திரும்பிய பின் அவர் தந்தைக்கு சங்கர் உடல் பிடித்துவிடுவது. போன்ற வேலைகளால் சங்கரின் தாயார் ருக்மணி சிறுவயதிலே அவரது படிப்பை நிறுத்திவிட்டார். 
* அதனால் அவர் தாயார் மிகவும் கண்டிப்புடன் அவரை வளர்த்து வந்ததாள் சங்கர் வேலை பார்க்கும் போது ஆங்கிலேயர் ஆட்சியிலே திரையிட பட்ட ஆங்கில திரைப்படங்களை ஆர்வமாக பார்த்து ரசிக்க தொடங்கிய நாள் முதலே சிறுவன் கே. சங்கர் தான் ஒரு திரைப்பட இயக்குநர் ஆக வேண்டும். ஆசை உருவானது.

## திரை வாழ்க்கை
* இந்தியாவின் புகழ்பெற்ற திரைப்படத் தயாரிப்பு நிறுவனங்களில் ஒன்றான ஏ. வி. எம் படத்தயாரிப்பு நிறுவனத்தில் ஒரு படத்தொகுப்பாளராக தனது திரை வாழ்க்கையைத் தொடங்கிய சங்கர், பின்னர் திரைப்படங்களை இயக்கத் தொடங்கினார். இவர் இயக்கிய முதல் திரைப்படம் *டாக்டர்* என்னும் சிங்கள மொழித் திரைப்படமாகும்.கடும் உழைப்பால் டைரக்டராக உயர்ந்த கே.சங்கர் எம். ஜி. ஆர், சிவாஜி படங்களை இயக்கினார் இவர் எம். ஜி. இராமச்சந்திரன் நடித்த பணத்தோட்டம், கலங்கரை விளக்கம், குடியிருந்த கோயில், அடிமைப் பெண், சிவாஜி கணேசன் நடித்த ஆலயமணி, ஆண்டவன் கட்டளை, அன்புக்கரங்கள் என். டி. ராமராவ் நடித்த *[[பூகைலாஸ்|பூகைலாஷ்]]*, ஜெயலலிதா நடித்த *[[கௌரி கல்யாணம்]]* உள்ளிட்ட திரைப்படங்களை இயக்கியதன் மூலமாக தென்னிந்தியாவின் மூன்று முதல்வர்கள் நடித்த திரைப்படங்களை இயக்கியவர் என்ற பெருமை பெற்றவர்.
* மேலும் இவர் இயக்கம் திரைப்படங்களில் நடிக்கும் நடிகர்கள் நடிகைகள் அனைவரும் சங்கர் அவர்களுக்கு நடிப்பு காட்சி திருப்தி ஆகும். வரையில் அந்த நடிகர்/நடிகைகளை வெளுத்துவாங்கிவிடுவார்.
* மேலும் பல வெற்றித் திரைப்படங்களை இயக்கிய பின்னர் *[[தாய் மூகாம்பிகை (திரைப்படம்)|தாய் மூகாம்பிகை]]*, *[[வருவான் வடிவேலன்]]* உள்ளிட்ட பக்தித் திரைப்படங்களை இயக்கினார். இவர், தமிழக முதல்வர் ஜெயலலிதாவிடம் *தமிழ்நாடு அரசின் ராஜா சாண்டோ விருதினைப்* பெற்றுள்ளார்.

## திரைப்பட விபரம்
இது முழுமையான பட்டியல் அல்ல.

## மறைவு
தனது மனைவி மற்றும் 6 குழந்தைகளுடன் வசித்து வந்த சங்கர், மாரடைப்பின் காரணமாக 2006 மார்ச்சு 5 அன்று இரவு 7 மணியளவில் தனது 80 ஆவது அகவையில் காலமானார்.

## மேற்கோள்கள்

## வெளியிணைப்புகள்
* 
*
*
*

பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:1926 பிறப்புகள்
பகுப்பு:2006 இறப்புகள்
பகுப்பு:தெலுங்குத் திரைப்பட இயக்குநர்கள்
பகுப்பு:மலையாளத் திரைப்பட இயக்குநர்கள்
ஈழத்துப் பாடல்களின் பட்டியல்

**ஈழத்துப் பாடல்கள்** எனும் இந்தப் பட்டியலில் ஈழத்தில் உருவாக்கப்பட்ட திரையிசை மற்றும் மெல்லிசைப் பாடல்களின் தொகுப்பு தரப்பட்டுள்ளது. இதில் உலகின் பல்வேறு நாடுகளில் பரந்து வாழும் ஈழத்துக் கலைஞர்கள் உருவாக்கிய பாடல்களும் அடங்குகின்றன.

## பட்டியல் 1

## பட்டியல் 2

## வெளி இணைப்புகள்
*ஈழத்துப் பாடல்கள் - பாகம் 1, யூடியூப்

*ஈழத்துப் பாடல்கள் - பாகம் 2,யூடியூப்

பகுப்பு:ஈழத்துக் கவிஞர்கள்
மொஹிடீன் ரஜா

**மொஹிடீன் ரஜா** என்பவர் இலங்கையைச் சேர்ந்த எழுத்தாளராவார். இவர் **கதைவாணன்** என்ற புனைபெயரில் தன்னுடைய படைப்புகளை வெளியிட்டுள்ளார்.

## நூல்கள்
# காளை விடு தூது
# இலண்டன் பயணம்
# நாலு கோழிக் குஞ்சுகள்
# உலகைச் சுற்றும் சிறுவன்
# நேற்றைய சுகந்தம்
# பழத் தோட்டத்தில் அஞ்சலி
# ஹாஜியார் வீட்டு நோன்புக் கஞ்சி
# ஓட்டப் போட்டி
# மூன்று ஆடுகளும் சித்திரக் குள்ளனும்
# நீண்ட காலப் பயணி
# இளம் தையல்காரன்
# கங்கையும் நண்பியும்
# முயல் குட்டி ராஜா
# மந்திரவாதியின் மருமகள்
# அழகுவும் சகோதரர்களும்
# கூழ் அகப்பையால் கொத்தப்பட்ட சிறுவனும் பிற கதைகளும்
# மான் குட்டி
# இரண்டு நண்பர்களும் உண்மைப் பறவையும்
# நாலாம் இலக்கக் காகம்
# விலங்குகள் சொல்லும் விந்தைக் கதைகள்
# ஸ்னோ வைற்றும் ஏழு சித்திரக் குள்ளர்களும்
# மந்திரப் பாகல் கொடியும் பிற கதைகளும்
# ஐஸ்கிறீம் யாருக்கு?
# யார் பெரியவர்?

## மேற்கோள்கள்


## வெளி இணைப்புகள்
மொஹிடீன் ரஜாவின் ''அப்பாவின் கடிதம்'' இடம்பெற்றுள்ள மல்லிகை இதழ் 

பகுப்பு:இலங்கை முஸ்லிம் எழுத்தாளர்கள்
ஹேலியோடோரஸ் தூண்

**ஹேலியோடோரஸ் தூண்** (Heliodorus pillar) மத்திய இந்தியாவில் உள்ள மத்தியப் பிரதேச மாநிலத்தில், விதிஷா நகரத்திற்கு அருகில், சாஞ்சியிலிருந்து ஐந்து மைல் தொலைவில் உள்ளது.

இத்தூண், இந்து சமயத்திற்கு மதம் மாறியவரும், சுங்கப் பேரரசில், இந்தோ கிரேக்க நாட்டின் தூதுவரும், கிருஷ்ண பக்தருமான **ஹேலியோடோரஸ்** (Heliodorus (votive erector) என்பவரால், கிமு 113-இல் பகவான் கிருஷ்ணருக்காக நிறுவப்பட்டது. கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.

## கல்வெட்டுக் குறிப்புகள்

ஹேலியோடோரஸ் தூணில் இரண்டு கல்வெட்டுக் குறிப்புகள் உள்ளது.

பிராமி எழுத்தில் பிராகிருத மொழியில் உள்ள முதல் கல்வெட்டு, ஹேலியோடோரசின் நிலையையும், அவருக்கும் சுங்கப் பேரரசு மற்றும் இந்தோ கிரேக்க நாட்டிற்கும் இருந்த அரசியல் உறவுகளையும் விளக்குகிறது.
   
இரண்டாவது கல்வெட்டில், கருடனை வாகனமாகக் கொண்ட   வாசுதேவனின் பக்தரும்,  தக்சசீலாவின் தியோன் என்பவரின் மகனுமான ஹேலியோடோரசன் பெயர் கொண்ட நான்,  யவன நாட்டின் சக்கரவர்த்தியான ஆண்டியல்கிதாஸ் என்பவரால்,  காசி நாட்டு மன்னரவையில் தூதராக நியமிக்கப்பட்டேன் என உள்ளது.

## மேற்கோள்கள்

## வெளி இணைப்புகள்

*Photo of the pillar with Brahmi inscription
*Text of the inscriptions on Heliodorus pillar 
*Vedic archeology

பகுப்பு:இந்திய வரலாற்றுச் சின்னங்கள்
பகுப்பு:இந்திய வரலாறு
பகுப்பு:மத்தியப் பிரதேச வரலாறு
பகுப்பு:விதிஷா மாவட்டம்
பகுப்பு:தொல்பொருட்கள்
ஐயர் மலை

**ஐவர்**
**மலை** என்பது தமிழ்நாட்டின், கரூர் மாவட்டம், குளித்தலை அருகே உள்ள ஒரு மலையாகும்.  இம்மலை பேச்சு வழக்கில் அய்யர் மலை என்று அழைக்கப்படுகிறது.

இந்த மலையின் உச்சியில் இரத்தினகிரீசுவரர் கோயில் அமைந்துள்ளது. இம்மலை 224 ஏக்கர் நிலப்பரப்புடையதாக கடல் மட்டதில் இருந்து 1,178 அடி உயரம் கொண்டதாக உள்ளது. இந்த மலை நான்கு கிலோமீட்டர் சுற்றளவு கொண்டது. மலை உச்சியை அடைய 1017 படிகள் ஏறவேண்டும்.

இந்த ஐயர் மலையை இரத்தின கிரி, மாணிக்க மலை, சிவாய மலை, ஆராதனசலம், திருவாட்போக்கி மலை என்ற பெயர்களில் அழைத்துள்ளனர்.

## ஆதாரங்கள்


பகுப்பு:தமிழ்நாட்டில் உள்ள மலைகள்
பகுப்பு:கரூர் மாவட்டம்
தைலக்களிம்பு

thumb|புட்டியில் தைலக்களிம்பு
**தைலக்களிம்பு** (Vaseline) என்பது பெட்ரோலியப் பாகிலிருந்து தயாரிக்கப்படும் ஒரு நீர்மக்கரிமங்களின் கலவை. இருபதாம் நூற்றாண்டின் தொடக்கத்திலிருந்து தேன் மெழுகு மற்றும் வேறு வகையான மெழுகுகளில் கலந்து, உதடு மற்றும் தோல் வறண்டு போகாமல் இருக்கப் பயன்படும் வாசனைத் திரவியங்களில் பயன்படுத்தப்பட்டு வருகின்றது.

## பெயர் மூலம்
‘வாசலின்’ என்பது யூனிலிவர் என்னும் ஆங்கில-டச்சு  நிறுவனத்தால் தயாரிக்கப்படும் தைலக்களிம்பின் வணிகப்பெயராகும். வாசலின் என்ற பெயர் நீர் எனும் பொருள் கொண்ட செர்மானியச் சொல்லான “வாசர்’ (*Wasser*) மற்றும் ஆலிவ் எண்ணெய் எனும் பொருள் கொண்ட கிரேக்கச் சொல்லான ஏலையன் (*έλαιον*, பலுக்கம்:*Elaion*) என்ற இரண்டு சொற்களின் சேர்க்கையில் உருவானது.

## வரலாறு
பெட்ரோலியப் பாகிற்காக பூமியில் ஆழ்துளைக் கிணறு இடும் பொழுது கிடைத்த மெழுகிலிருந்து கோல் மெழுகு கிடைக்கப்பெற்றது. எண்ணெய்க் கிணறுகளில் பணிபுரியும் மக்கள் தீக்காயங்களுக்கு இதைப் பயன்படுத்திவந்ததைக் கண்ட இங்கிலாந்து நாட்டில் பிறந்த அமெரிக்க வேதியலர் ராபர்ட் சேசுபரோ (1837-1933) (Robert Chesebrough), தீப்புண் மற்றும் வெட்டுக் காயங்களுக்குப் பயன்படும் இதன் பண்பைக் கண்டுணர்ந்து, இம்மெழுகைக் காய்ச்சி வடித்து அதன் எச்சத்தை எலும்புக் கரியினால் வடிகட்டித் தைலக்களிம்பைத் தயாரித்தார். சேசுரோ இக்கண்டுபிடிப்பிற்கு அமெரிக்கக் காப்புரிமையை (US  Patent 127,568) 1872 ஆம் ஆண்டு பெற்றார்.

சேசுபரோ அமெரிக்காவில் சுற்றுப் பயணம் செய்து, தீயினால் எற்பட்ட காயங்களுக்கும், வெட்டுக் காயங்களுக்கும் தைலக்களிம்பு சிறந்த மருந்து எனக் கூறி, இதன் மருத்துவ குணங்களை விளக்கி விளம்பரம் செய்தார். தைலக்களிம்பைத் தடவுவதால் கிருமிகளிலிருந்தும் ஈரத்திலிருந்தும் பாதுகாக்கப்படுவதால் காயம் விரைவில் குணமாவதற்கு வழியுண்டு. எனினும் இதற்கு ஆராய்ச்சி முறையில் சான்று எதுவும் இருக்கவில்லை. எனவே இவர் தன் கையில் அமிலத்தினாலோ அல்லது தீயினாலோ காயம் ஏற்படுத்திக்கொண்டு அதன்மீது தைலக்களிம்பைத் தடவி அது சரியான பின் எப்படியிருக்கும் என்பதை எற்கனவே தம் கையில் உள்ள வடுவைக் காட்டி விளக்கி வந்தார்.

சேசுபரோ 96 வயது வரை வாழ்ந்தார், இவர் தினமும் ஒரு தேக்கரண்டி தைலக்களிம்பை  உட்கொண்டதாகவும், தமக்கு நுரையீரல் உறையழற்சி (Pleurisy) ஏற்பட்ட போது தமது உடலை தைலக்களிம்பினால் பூசி முழுவதும் மறைத்துக் கொண்டதாகவும் அதனால் அவர் விரைவில் குணமடைந்தர் என்றும் கூறப்படுவதுண்டு.

தைலக்களிம்பை உற்பத்தி செய்யும் முதல் தொழிற்சாலை சேசுபரோ உற்பத்தி நிறுவனம் என்ற பெயரில் 1870 ஆம் ஆண்டு நியூயார்க் நகரம், புரூக்லினில் தொடங்கப்பட்டது. இந்த நிறுவனம் ஐரோப்பாவில் 1911 ஆம் ஆண்டு உற்பத்தியைத் தொடங்கியது.

## மேற்கோள்கள்

பகுப்பு:உற்பத்திப் பொருட்கள்
அமோனியம் பைசல்பேட்டு

**அமோனியம் பைசல்பேட்டு** *(Ammonium bisulphate)* வெண்மையான (NH4)HSO4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படிகத் திண்மமான இச்சேர்மம் அமோனியம் ஐதரசன் சல்பேட்டு என்ற பெயராலும் அழைக்கப்படுகிறது. கந்தக அமிலம், அமோனியாவால் பாதிநடுநிலையாக்கம் செய்யப்பட்டு அமோனியம் பைசல்பேட்டு விளைபொருளாக உருவாகிறது.

## தயாரிப்பு
அசிட்டோன் சயனோவைதரின் பாதை வழியாக மெத்தில் மெத்தாகிரைலேட்டிலிருந்து பொதுவாக ஓர் உடன் விளைபொருளாக அமோனியம் பைசல்பேட்டு உருவாகிறது

சல்பாமிக் அமிலத்தின் நீர்த்தக் கரைசலை நீராற்பகுப்பு வினைக்கு உட்படுத்தியும் அமோனியம் பைசல்பேட்டு தயாரிக்கலாம். இம்முறையில் மீத்தூய்மையான உப்பு கிடைக்கிறது.

H3NSO3 + H2O → [NH4]+[HSO4]−

மேலும், அமோனியம் சல்பேட்டை வெப்பச் சிதைவு செய்தும் அமோனியம் பைசல்பேட்டு தயாரிக்க முடியும்.

(NH4)2SO4 → (NH4)HSO4 + NH3

## பயன்கள்
அமோனியம் பைசல்பேட்டுடன் மேலும் அமோனியாவைச் சேர்த்து நடுநிலையாக்கம் செய்வதால் அமோனியம் சல்பேட்டு என்ற பயனுள்ள உரம் கிடைக்கிறது. கந்தக அமிலத்திற்கு மாற்றாக சோடியம் பைசல்பேட்டு பொதுவாகப் பயன்படுத்தப்பட்டாலும், வலிமை குறைந்த மாற்றாக அமோனியம் பைசல்பேட்டு பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சல்பேட்டுகள்
பகுப்பு:நைதரசன் சேர்மங்கள்
இராதா கிருஷ்ணன்

**இராதா கிருஷ்ணன்** (Radha Krishna)  (IAST , சமஸ்கிருதம் राधा कृष्ण), இந்து சமயத்தில், குறிப்பாக வைணவ சமயப் பிரிவில் ஆண்பால் மற்றும் பெண்பால் இணைந்த தத்துவத்திற்கு எடுத்துக்காட்டாக உள்ளது. வைணவ மரபில் சுயம்பகவானாக விளங்கும் கிருஷ்ணரை பரமாத்மாவாகவும், ராதையை ஜீவாத்மாகவும் கருதப்படுகிறது. கிருஷ்ணருடன், இராதை தெய்வமாக கருதப்படுகிறார்.

பொ.ஊ. 12ஆம் நூற்றாண்டில் கிருஷ்ண பக்தரான ஜெயதேவர் எழுதிய கீத கோவிந்தம் என்ற நூலில், கிருஷ்ண பக்தையான இராதைக்கும், கிருஷ்ணருக்கும் இடையே மலர்ந்த தெய்வீகக் காதலை வெளிப்படுத்தியுள்ளார். பிருந்தாவனத்தில் அனைத்து கோபியர்கள் புடைசூழ இராதையுடன், இரவு நேரங்களில் கிருஷணர் ராசலீலை விளையாட்டு ஆடுவது வழக்கம்.

வட இந்தியக் கோயில்களில், குறிப்பாக அகில உலக கிருஷ்ண பக்தி இயக்க கோயில்களில் இராதா - கிருஷ்ணரை மூலவராக வைத்து வழிபடும் மரபு உள்ளது. 

## இதனையும் காண்க
* கிருட்டிணன்
* ராதை
* பிருந்தாவனம்
* ராசலீலை
* கோபியர்

## அடிக்குறிப்புகள்

## மேற்கோள்கள்
* 
* 
* 
* 
* 

## மேலும் வாசிக்க

* Kakar, Sudhir. "Erotic fantasy: the secret passion of Radha and Krishna",*Contributions to Indian Sociology* (New Series) 19, no.1 (Jan-June 1985):75-94.
* Miller, Barbara Stoller. "The divine duality of Radha and Krishna", in *The Divine Consort*: *Radha and the Goddesses of India*, eds. J. S. Hawley and D. M. Wulff. Berkeley: University of California Press, 1982, pp.&nbsp;13–26.
* 
* Goswami, Sri Rupa. *Bhakti-Rasamrta-Sindhuh*. Vrindaban: Institute of Oriental Philosophy, 1965.
* Prabhupada, A. C. Bhaktivedanta Swami. *Krsna: The Supreme Personality of Godhead*. [A Summary Study of Srila Vyasadeva’s *Srimad-Bhagavatam*, Tenth Canto.] Los Angeles: Bhaktivedanta Trust, 1970. 2 vols.
* Wilson, Frances, ed. *The Love of Krishna*: *The Krsnakarnamarta of [[Lilasuka]] Bilvamangala*. Philadelphia: University of Pennsylvania Press, 1975
* 
* Wulff, D. M. *The Divine Consort: Radha and the Goddesses of India*, Berkeley: University of California Press. 1982
* Refer Wiki Article Radha Krishna Spiritual Portal

பகுப்பு:வைணவ சமயம்
பகுப்பு:இந்து சமயமும் பாலினமும்
பகுப்பு:பாகவத புராண மாந்தர்
பகுப்பு:கிருட்டிணன்
ஈரெத்தில் சல்பேட்டு

**ஈரெத்தில் சல்பேட்டு** *(Diethyl sulfate)* (C2H5)2SO4 என்ற மூலக்கூற்று வாய்ப்பாடு கொண்ட ஒரு புற்று நோயாக்க வேதிச் சேர்மம் ஆகும். உயர் நச்சுப் பொருளான ஈரெத்தில் சல்பேட்டு நிறமற்று எண்ணெய் தன்மையுடன் அரிக்கும் பண்பைக் கொண்டுள்ளது.

பீனால்கள், அமீன்கள், மற்றும் தயோல்களின் எத்தில் வழிப்பொருட்களைத் தயாரிப்பதில் ஈரெத்தில் சல்பேட்டு ஒரு ஆல்கைலேற்றும் முகவராகப் பயன்படுத்தப்படுகிறது. நெசவுத் தொழிலில் பயனாகும் சாயங்களை பெருமளவில் தயாரிப்பதற்கு ஈரெத்தில் சல்பேட்டு பயன்படுகிறது 

## நச்சுத்தன்மை
வலிமையான ஆல்க்கைலேற்றும் முகவரான ஈரெத்தில் சல்பேட்டு, டி.என்.ஏயில் எத்தில் தொகுதியைச் சேர்க்கிறது. இதனால் ஈரெத்தில் சல்பேட்டை மரபணுச்சிதைவுக்காரணி எனக் கருதுவர். மனிதர்களிடத்தில் புற்றுநோயை உண்டாக்கும் தன்மைகள் ஏதும் ஈரெத்தில் சல்பேட்டுக்கு இல்லை என்றாலும் விலங்குகளிடத்தில் புற்றுநோயை உண்டாக்கக்கூடியதாக உள்ளது. அனைத்துலக புற்றுநோய் ஆய்வுமையம் ஈரெத்தில் சல்பேட்டை 2ஏ வகை புற்றுநோயாக்கி வேதிப்பொருள் என்று வகைப்படுத்தியுள்ளது . 

## தயாரிப்பு

டை எத்தில் ஈதர் அல்லது எத்தனால் கரைசலில் அடர் கந்தக அமிலம் அல்லது புகையும் கந்தக அமிலம் சேர்த்து எத்திலீனை ஈர்ப்பதனால் ஈரெத்தில் சல்பேட்டைத் தயாரிக்கலாம்.

## இவற்றையும் காண்க

* 
* 
## மேற்கோள்கள்

## வெளி இணைப்புகள்
* 
* 
* 

பகுப்பு:கரிம சல்பேட்டுகள்
பகுப்பு:எத்தில் எசுத்தர்கள்
பகுப்பு:எத்திலேற்றும் முகவர்கள்
பகுப்பு:சல்பேட்டு எசுத்தர்கள்
தேவார மூவர்

**தேவார மூவர்** என்பது தேவாரத்தினைப் பாடிய மூன்று நபர்களைக் குறிப்பிடும் சைவசமய சொல்லாக்கமாகும்.  இவர்களை மூவர், மூவர் முதலிகள் என்றும் அழைக்கின்றனர். இவர்கள் பாடிய தேவாரத் தொகுப்பினை மூவர் தேவாரம் என்று அழைக்கின்றனர். 

சைவ சமயத்தின் இலக்கியமான பன்னிரு திருமுறைகளுள் முதல் ஏழு திருமுறைகளை தேவாரம் என்று அழைக்கின்றனர். இந்த தேவாரத்தினைப் பாடிய திருஞானசம்பந்தர், திருநாவுக்கரசர், சுந்தரமூர்த்தி சுவாமிகள் ஆகியோரை தேவார மூவர் என்று அழைக்கின்றனர்.
திருமுறைகளில் முதல் மூன்றை திருஞானசம்பந்தரும், அடுத்த மூன்று திருமுறைகளை திருநாவுக்கரசரும், ஏழாம் திருமுறையை சுந்தரமூர்த்தி சுவாமிகளும் பாடியுள்ளனர்.  

## தேவார மூவர் இசைக் கலை விழா
இராமலிங்கர் பணிமன்றம், நாரத கான சபா ஆகிய இரண்டும் இணைந்து தேவார மூவர் இசைக் கலைவிழாவினை வருடந்தோறும் சென்னையில் நடத்துகின்றன. 

## தேவார மூவரைப் பற்றிய நூல்கள்
தேவார மூவர் வாழ்வும் வாக்கும் - புலவர்.வீ.சிவஞானம், விஜயா பதிப்பகம் 

## ஆதாரங்கள்


பகுப்பு:சைவ சமயம்
வசுகுப்தர்

**வசுகுப்தர்** சைவ சமயத்தின் பிரிவுகளில் ஒன்றான காசுமீர சைவத்தின்  நிறுவனராவார். இவரது காலம் கி.பி 860–925 என்று சொல்லப்படுகிறது.

## சிவசூத்திரம்

வசுகுப்தர் சிவசூத்திரம் எனும் நூலை எழுதியுள்ளார். இந்நூல் காசுமீர சைவத்தின் முதல் நூலாகும். இந்நூலில் காசுமீர சைவம் குறித்தான எழுபத்தேழு சூத்திரங்கள் உள்ளன. இந்நூலை சிவபெருமானே வசுகுப்தருக்கு கூறி எழுதப்பட்டதாக நம்பப்படுகிறது.

வசுகுப்தருக்கு சிவபெருமானே சிவசூத்தரம் நூலை தந்தார் என்பதற்கு பல்வேறு தொன்மங்கள் கூறப்படுகின்றன. வசுகுப்தர் மகாதேவ சிகரத்தின் அடிவாரத்தில் ஆசிரமம் அமைத்து தவம் செய்தார். அ்பபோது சிவபெருமான் தோன்றி தான் ஒரு பாறையின் மீது சிவசூத்திரத்தினை பொறித்து வைத்திருப்பதாக தெரிவித்தார். வசுகுப்தர் அப்பாறையைத் தொட்டதும், அப்பாறையானது புரண்டு சிவசூத்தரங்களை காட்டியதாக கூறப்படுகிறது.

## சிவசூத்திரற்கு விளக்கம்
வசுகுப்தரின் மாணாக்கர்  கல்லாடர் என்பராவார். இவர் தன்னுடைய குருநாதரின் சிவசூத்திரத்திற்கு பொருளை விளக்கி **ஸ்பந்த சர்வஸ்வம்** எனும் நூலை இயற்றியுள்ளார்.

## ஆதாரங்கள்


பகுப்பு:சைவ சமயம்
பகுப்பு:925 இறப்புகள்
பகுப்பு:860 பிறப்புகள்
பகுப்பு:இந்திய மெய்யியலாளர்கள்
சேர்ந்தபூமங்கலம் கைலாசநாதர் கோயில்

**சேர்ந்தபூமங்கலம் கைலாசநாதர் கோயில்** என்பது தூத்துக்குடி மாவட்டம் சேர்ந்தமங்கலத்தில் அமைந்துள்ள சிவாலயமாகும். இத்தலம் நவ கைலாயங்களுள் ஒன்றாகவும், நவக்கிரகங்களில் சுக்ரனுக்கு உரிய தலமாகவும் இருக்கிறது. 

## சன்னதிகள்
மூலவர் கைலாசநாதர் சுக்கிர அம்சமானவர். அம்பாள் அழகிய பொன்னமை என்ற பெயரில் இருக்கிறார். இவரை சௌந்தர நாயகி என்றும் அழைக்கின்றனர். அம்மன் தெற்கு நோக்கி உள்ளார். கருவறை விமானத்தில் குபேரன் இரு மனைவியரோடு யானை மீது இருக்கிறார். கன்னி விநாயகர், சந்திரன், சூரியர், மீனாட்சி, சொக்கநாதர், சனீசுவரர், பைரவர் சந்நிதிகளும், முருப்பெருமான் சன்னதியில் வலப்புறம் திரும்பிய மயில் வாகனத்துடன் இருக்கிறார். 

இக்கோயில் 1000 வருடங்கள் தொன்மையானது. இதனை குலசேகரப் பாண்டியன் அல்லது முதலாம் மாறவர்மன் சுந்தரபாண்டியன் ஆகியோர் கட்டியிருக்கலாம் என ஆய்வாளர்கள் கருதுகிறார்கள்.

## தல வரலாறு
அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும், அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.

இவ்வாறு ஒன்பதாவது தாமரை மலர் கரை ஒதுங்கிய இடம் சேர்ந்தபூமங்கலமாகும். இதுவே நவகைலாயத்தின் இறுதித் தலமாக உள்ளது.

## திருவிழாக்கள்
* பிரதோசம்
* சிவராத்திரி
* தை ஆடி அமாவாசை

## மேற்கோள்கள்
 

பகுப்பு:தூத்துக்குடி மாவட்டத்திலுள்ள சிவன் கோயில்கள்
பகுப்பு:நவ கைலாயங்கள்
உத்குடியாசனம்

**உத்குடியாசனம்** (Utkudiasana) என்பது யோகாசன செய்முறை நிலைகளில் ஒன்று. இது இந்து சமயங்களில் இறைவனது திருவுருவச் சிலைகளை அமர்ந்தவாறு அமைக்கும் ஓரு வடிவமுமாகும். இந்த ஆசன முறை ஒரு காலை நேராக மடித்து பீடத்தில் ஊன்றியும், மறுகாலை நேராக கீழே தொங்கவிட்டவாறும் அமைந்திருப்பதாகும். இந்த ஆசனத்தில் இறைவனுடைய திருமேனி நேராகவும், கம்பீரமாகவும் அமைந்துள்ளது. இந்த ஆசன முறையில் யோக தட்சிணாமூர்த்தியும், அய்யானார் சாமிகளும் அமைக்கப்படுகின்றன.   

## ஆதாரங்கள்


பகுப்பு:யோகாசனங்கள்
பகுப்பு:இந்து சமயம்
நங்கவள்ளி நாடு

சேலம் பகுதி பாண்டியர், பல்லவர், சோழர், சேரர், விசயநகரப் பேரரசு, அதியமான், கன்னடர்கள், நாயக்கர்கள், திப்புசுல்தான், ஆங்கிலேயர்கள் ஆட்சிக்கு உட்பட்டப் பகுதியாக இருந்துள்ளது. சோழமண்டலத்தில் ராசாச்சரிய சதுர்வேதி மங்கலம் என சேலம் அழைக்கப்பட்டது. சைலம் என்பதே சேலம் என மாறியது. இது மலைகள் சூழ்ந்த பகுதி என்பதாகும். சேலத்தின் முக்கிய மையப்பகுதியாகவும், காவிரி கரையோரம் அமைந்த பகுதியாகவும் நங்கவள்ளி உள்ளது.

## ஒய்சாளர்கள்
கி.பி. **13** ஆம் நூற்றாண்டில் நங்கவள்ளி ஒய்சாளர்கள் ஆட்சிக்கு உட்பட்டப் பகுதியாக இருந்துள்ளது. ஒய்சாள மன்னன் இரண்டாம் வீரநரசிம்மன் **(1220-1238)**  என்பவரின் மகன் வீரசோமேஸ்வரன் **(1233- 1267)** என்பவரால் நங்கவள்ளி சோமேஸ்வரர் திருக்கோவில் கட்டப்பட்டுள்ளது.

## விஜயநகர பேரரசு
கி.பி.**14** மற்றும் **15** ஆம் நூற்றாண்டுகளில் **விஜயநகர பேரரசின்** கீழ் **நங்கவள்ளி** இருந்திருக்கின்றது. **நங்கவள்ளி லட்சுமி நரசிம்மர் கோவிலின்** கட்டமைப்பைப் பார்க்கும்போது இது புலனாகிறது.

## மேற்கோள்கள்

பகுப்பு:பதின்மூன்றாம் நூற்றாண்டு
பாரதி (நடிகை)

**பாரதி விஷ்ணுவர்தன்** (பிறப்பு:15 ஆகத்து 1950) ஓர் இந்தியத் திரைப்பட நடிகையும், புகழ்பெற்ற இந்தியத் திரைப்பட நடிகர் விஷ்ணுவர்தனின் மனைவியும் ஆவார். இவர் தமிழ், தெலுங்கு, மலையாளம், கன்னடம், இந்தி உள்ளிட்ட இந்திய மொழித் திரைப்படங்களில் நடித்துள்ளார். இவர் நடித்த திரைப்படங்களில் கன்னட மொழித் திரைப்படங்களே அதிகமாகும்.

## வாழ்க்கைக் குறிப்பு
இவர் இந்தியாவின், மைசூர் மாநிலத்தில் (தற்போது கர்நாடகம்) பிறந்தார். இவரது இயற்பெயர் **பாரதிதேவி** ஆகும். இவர் புகழ்பெற்ற கன்னடத் திரைப்பட நடிகர் விஷ்ணுவர்தனை 1975, பிப்ரவரி 27 அன்று பெங்களூரில் திருமணம் செய்து கொண்டார். இவர்களுக்கு கீர்த்தி, சந்தனா என இரண்டு குழந்தைகள் உள்ளனர். இவரின் கணவர் விஷ்ணுவர்தன் 2009, திசம்பர் 30 அன்று காலமானார்.

## நடித்த திரைப்படங்கள்
### தமிழ்த் திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:1950 பிறப்புகள்
பகுப்பு:கர்நாடக நபர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:1951 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
உலக யானைகள் தினம்

**உலக யானைகள் நாள்** (*World Elephant Day*) ஒவ்வொரு ஆண்டும் ஆகத்து 12 ல் கொண்டாடப்படுகிறது. இந்த நாள் கொண்டாடப்படுவதன் நோக்கம் யானைகளை பாதுகாப்பதே ஆகும். இன்றைக்கு உலகத்தில் உள்ள 65 அமைப்புகள் மற்றும் யானைகளை கொண்ட நாடுகள் இந்த தினத்தை கொண்டாடி வருகின்றன. இந்த தினத்தில் தனியார் வளர்க்கும் யானைகளை பாதுகாப்பதும் ஒரு நோக்கமாகும்.  
முதன் முதலில் இந்த தினம் 2012 ஆக.,12ல் கொண்டாட ஆரம்பிக்கப்பட்டது. 'வனத்திற்குள் திரும்பு' என்ற ஆங்கிலப் படத்தை வில்லியம் சாட்னர் என்பவர் எடுத்தார். இந்த படத்தின் கதையே ஒரு தனியார் வளர்க்கும் யானையை, காட்டிற்குள் மீண்டும் விடுவது பற்றியது.
இந்த படம் 2012 ஆக.,12ல் வெளியானது. அன்றைய தினம் முதல் 'உலக யானைகள் தினம்' கொண்டாடப்பட்டு வருகிறது.

## மேற்கோள்கள்

## வெளி இணைப்புகள்
* Official website

பகுப்பு:யானைகள்
பகுப்பு:சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
செருமனி நாட்டுப்பண்

**செருமனி நாட்டுப்பண்**  ("***'" (ஆங்கிலம்: "Song of Germany", ;  "***'" என்று அறியப்படும், பாடல் 1922 ஆண்டு முதல் செருமனி நாட்டின் நாட்டுப்பண்ணாக இருந்துவருகிறது. 1949ஆம் ஆண்டு செருமனி கிழக்கு ஜெர்மனி, மேற்கு ஜெர்மனி என பிளவுபட்டபோது இந்த பாடல் நாட்டுப்பண் என்ற தகுதியை இழந்தது என்றாலும் பெர்லின் சுவர் இடிந்து 1990 இல் ஒன்றுபட்ட ஜெர்மனி மீண்டும் உருவானபோது மீண்டும் இப்பாடல் நாட்டுப்பண்ணாக தேர்வுசெய்யப்பட்டது.

இதற்கான இசையை 1797 இல் அமைத்தவர் ஆஸ்திரிய இசையமைப்பாளரான ஜோசப் ஹேடன் ஆவார். இப்பாடல் புனித உரோமைப் பேரரசின் ம்ன்னரான இரண்டாம் பிரான்சின் பிறந்த நாளன்று உருவாக்கினார். உரோமப் பேரசு கலைக்கப்பட்டபின் பிற்காலத்தில் ஆத்திரியப் பேரரசின் நாட்டுப்பண்ணாக விளங்கியது. 1841 ஆண்டு ஜெர்மன் மொழியியலாளரும், கவிஞருமான ஆகஸ்ட் ஹீன்ரிச் ஹாட்மேன் வோன் ஃபாலர்செபன் என்பவர் ஹேடனின் மெல்லிசைக்குப் பாடல்வரிகளை எழுதினார். அந்த காலகட்டத்தில் இந்தப் பாடல்வரிகள் புரட்சிகரமானதாகக் கருதப்பட்டது.

## வரிகள்
}
|
|
|}
## மேற்கோள்கள்

பகுப்பு:நாட்டுப்பண்கள்
பகுப்பு:செருமனி
ரோகன் போபண்ணா

**ரோகன் போபண்ணா** (*Rohan Bopanna*, , பிறப்பு: 4 மார்ச் 1980) இந்திய டென்னிசு விளையாட்டு வீரர் ஆவார். இரட்டையர் ஆட்டங்களில் இவர் பங்கெடுக்கின்றார். 2024 ஆத்திரேலியத் திறந்த சுற்று இரட்டையர் ஆட்டத்தில் மேத்தியூ எப்டனுடன் இணைந்து விளையாடி தனது முதலாவது பெருவெற்றித் தொடரை வென்றதன் மூலம் இரட்டையர் ஆட்டங்களில் உலகத் தர வரிசையில் 1-ஆம் இடத்தைப் பிடித்தார். தனது 43-ஆவது அகவையில் முதல் தர வரிசையைப் பெற்ற வயதில் கூடிய டென்னிசு ஆட்ட வீரர் என்ற பெருமையையும் பெற்றார். 2010இல், யூ. எசு. ஓப்பனில் ஐசம்-உல்-அக் குரேசியுடன் இணைந்து இரட்டையர் போட்டியில் இரண்டாமிடத்தை எட்டினார். இந்திய டேவிசுக் கோப்பை அணியில் 2002இலிருந்து தொடர்ந்து இடம் பெற்றுள்ளார்.

போபண்ணா தமது 11வது அகவையிலேயே விளையாடத் தொடங்கினார். இரட்டையர் ஆட்டங்களில் தமது வாழ்நாளின் மிக உயரிய  தரவரிசையெண்ணை சூலை 22, 2013இல் அடைந்தார்; தொழில்முறை டென்னிசு விளையாட்டளர்களின் சங்கம் இவருக்கு தரவெண் 3 வழங்கியது.  இவரும் பாக்கிதானிய விளையாட்டாளர் குரேசியும் 2007 இல் இணைந்து  பல வெற்றிகளை ஈட்டினர். இதனால் இவர்களுக்கு *இந்தோபாக் எக்சுபிரசு* என்ற செல்லப்பெயர் ஏற்பட்டது.  2010 இல் இந்த இணையர் விம்பிள்டன் காலிறுதி, யூ.எசு. ஓப்பனில் இரண்டாமிடம்,  மற்றும் ஐந்து ஏடிபி கோப்பைகளை வென்றனர். ஜோகன்னசுபெர்கு ஓபனையும் வென்றனர். 2010 ஆம் ஆண்டு டேவிசு கோப்பை போட்டியில்  இந்தியா பிரேசிலை வெல்வதற்கு  போபண்ணா பெரும் பங்காற்றினார். இதனால் 1988க்குப் பிறகு இந்தியா முதன்முறையாக உலக குழு போட்டிகளுக்குத் தகுதி பெற்றது.

## தொழில் புள்ளிவிபரங்கள்

### ஆண்கள் இரட்டையர்

## முக்கிய இறுதிப் போட்டிகள்
### பெருவெற்றித் தொடர்
#### இரட்டையர்: 3 (1 பதக்கம்)

#### கலப்பு: 3 (1 பதக்கம்)

### ஒலிம்பிக்கு இறுதிப் போட்டிகள்
#### கலப்பு இரட்டையர்

## மேற்கோள்கள்

## வெளி இணைப்புகள்

* 
* Bopanna and Qureshi team up
* bio - file interview with Rohan Bopanna
* Bopanna and Qureshi spark India-Pakistan tennis diplomacy 
* INTERVIEW-Tennis-Open-Friendship not politics behind pairing
* ATP DEUCE Magazine: Bridging A Great Divide, James Buddell (May 2010)
*Tennis players stand up for Peace and Sport at Wimbledon 
*India-Pakistan tennis stars transcend national distrust

பகுப்பு:வாழும் மக்கள்
பகுப்பு:1980 பிறப்புகள்
பகுப்பு:இந்திய டென்னிஸ் வீரர்கள்
பகுப்பு:அருச்சுனா விருது பெற்றவர்கள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
பகுப்பு:உலக முதல் தர டென்னிஸ் வீரர்கள்
பகுப்பு:பத்மசிறீ விருது பெற்ற விளையாட்டுத்துறையினர்
விஜய் ருபானி

**விஜய் ருபானி** (*Vijay Rupani*, ஆகத்து 2, 1956 - சூன் 12, 2025) என்பவர் பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் குஜராத் மாநிலத்தின் முதலமைச்சராக 2016 ஆகத்து 7 முதல் 2021 செப்டம்பர் 12 வரை  பதவியிலிருந்தவர். இவர் கட்சியின் மாநிலத் தலைவராகவும் மேற்கு ராஜ்கோட் சட்டமன்றத் தொகுதி உறுப்பினராகவும் இருந்துள்ளார்.

## இளமைக்காலம்
விஜய் ருபானி 1956 ஆகத்து 2 அன்று பர்மாவின் ரங்கூனில் பிறந்தார். இவர் சமண சமயத்தைச் சேர்ந்தவர். பர்மாவில் ஏற்பட்ட நெருக்கடியின் காரணமாக, இவரது குடும்பம்  1960இல் பர்மாவிலிருந்து ராஜ்கோட்டிற்கு இடம் பெயர்ந்தது. இவர் தன் இளங்கலைப் பட்டத்தை தர்மேந்தர் சிங் கலைக் கல்லூரியில் முடித்து சவுராஷ்டிரா பல்கலைக்கழகத்தில் சட்டம் படித்தார்.

## வாழ்க்கை
விஜய் ருபானி மாணவப் பருவத்திலேயே அரசியலில் நுழைந்தார். 1971ஆம் ஆண்டு அப்போதைய பாரதிய ஜனதாவான ஜனசங்கத்தில் இந்தார். இந்திரா காந்தி நெருக்கடி நிலையை அறிவித்தபோது மிசா சட்டத்தில் கைது செய்யப்பட்டார்.  1987-இல் ராஜ்கோட் நகராட்சிக்குப் போட்டியிட்டு வென்றார். பின்னர், 1996-ஆம் ஆண்டு ராஜ்கோட் மேயர் ஆனார். 2006-இல் மோடி இவரைக் குஜராத்தின் சுற்றுலா வளர்ச்சிக் கழகத்தின் தலைவராக நியமித்தார். 2006 முதல் 2011 வரை மாநிலங்களவை உறுப்பினராக இருந்தார். ஆனந்திபென் அமைச்சரவையில் 2015 நவம்பரில் அமைச்சரான ருபானி, பதவியேற்ற ஐந்து மாதங்களில் குஜராத் மாநில பாஜக தலைவராக ஆனார்.

### முதலமைச்சர் (2016-2021)
விஜய் ருபானி ஆனந்திபென் படேலுக்குப் பின் குஜராத்தின் முதலமைச்சராக 2016-ஆம் ஆண்டு ஏழாம் திகதி அன்று தேர்ந்தெடுக்கப்பட்டு, 2021 வரை இப்பதவியிலிருந்தார்.

## இறப்பு
லண்டன் கேட்விக் விமான நிலையம் நோக்கி அகமதாபாத் விமான நிலையத்திலிருந்து ஏர் இந்தியா விமானம் 171, 2025 ஜூன் 12 அன்று புறப்பட்ட சிறிது நேரத்திலேயே விபத்துக்குள்ளானது. அதில் பயணித்த விஜய் ரூபானி, மற்ற 228 பயணிகளுடனும் விமான ஊழியர்களுடனும் சேர்ந்து உயிரிழந்தார்.

## இதனையும் காண்க
* குஜராத் முதலமைச்சர்களின் பட்டியல்
* பாரதிய ஜனதா கட்சியின் முதலமைச்சர்கள் பட்டியல்

## மேற்கோள்கள்

பகுப்பு:1956 பிறப்புகள்
பகுப்பு:குஜராத் முதலமைச்சர்கள்
பகுப்பு:வாழும் மக்கள்
பகுப்பு:குஜராத் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
மெலன்கோம்மாஸ்

**மெலன்கோம்மாஸ்** (*Melankomas*, *Melancomas*) கிரேக்க புராணங்களில் குறிப்பிடப்பட்டுள்ள குத்து சண்டை வீரர் ஆவார். கேரியா என்ற இன்றைய துருக்கியில் பிறந்த இவர், 207வது புராண ஒலிம்பிக்கில் குத்துச்சண்டையில் கலந்து கொண்டார். டியோ க்ரிசொஸ்தம் (*Dio Chrysostom*) போன்ற கிரேக்க வரலாற்று நூல்களில் இவரைப் பற்றிய தகவல்கள் கிடைக்கின்றன. டியோ இவருக்கான குத்துச்சண்டை நேர்த்தியையும், இவருடைய கட்டுடலையும் பாராட்டுவதாக குறிப்புகள் அந்த புத்தகத்தில் வருகின்றன.

இவருடைய சிறப்பு, தன்னுடைய எந்த எதிரியையும் இவர் ஒரு முறைகூட தாக்கியதில்லை. அதாவது தன்னை போட்டியில் எதிரி தாக்கும்பொழுது தன்னை தற்காத்து கொண்டே இருப்பார், தன் மேல் எதிரி தாக்காமல் பார்த்து கொண்டே இருப்பார், இவராக எதிரியையும் தாக்கமாடடார். இப்படியாக எதிரியையும் தாக்காமல், தானும் தாக்கப்படாமலும் பல போட்டிகளை வென்றுள்ளார் என்று சொல்லப்படுகிறது. 1ஆம் நூற்றாண்டில் ரோமை ஆண்ட, டைட்டசு எனும் மன்னர் இவரை விரும்பியதாகவும் தேமிஸ்டியஸின் குறிப்புகள் பதிகின்றன.

நிஜ வரலாற்று வீரனென்று சிலரும், அது டியோவின் கற்பனை கதாபாத்திரம் மட்டுமே என்றும், சில வரலாற்று ஆய்வாளர்கள் நினைக்கின்றனர். இதுதான் சரி என்று கணக்கிடும் வேறு தரவுகள் இன்னும் கிடைக்கவில்லை.

ஸ்போர்ட்ஸ் நைட் வெளியிட்ட கடந்த மில்லேனியத்தின் சிறந்த விளையாட்டு வீரர்கள் பட்டியலில் மெலன்கோம்மாஸ் பெயரும் இடம்பெற்றது.

## மேற்கோள்கள்

## வெளி இணைப்புகள்
*Dio Chrysostom, Discourses 28–29

பகுப்பு:பண்டைய கிரேக்க நபர்கள்
பகுப்பு:கிரேக்க விளையாட்டு வீரர்கள்
பகுப்பு:முதலாம் நூற்றாண்டு பிறப்புகள்
பாகவதர்

**பாகவதர்** (Bhagavata) என்ற சொல்,  இந்து சமயத்தில் குறிப்பாக பக்தி இயக்கத்தின் போது,  வைணவ சமயத்தில், **பகவான்**  திருமாலின் மேலான அடியவர்கள், திருமால் மீதான பக்தியை,  இசையாலும், நாம ஜெபங்களாலும், நாம சங்கீர்த்தனைகளாலும், உபன்நியாசங்களாலும் திருமாலின் கல்யாண குணங்களையும், அவதார மகிமைகளையும் மக்களிடையே பரப்பியவர்களை **பாகவதர்கள்** என்பர். 

## பாகவத மரபு
பக்தி இயக்கத்தின் எழுச்சியால் உருவான பாகவத மரபினர் தங்கள் குடும்ப வருமானத்திற்காக எத்தொழிலும் செய்யாது, உஞ்சவிருத்தியின் மூலம்  கிடைக்கும் உணவை மட்டுமே உண்டு, எப்பொழுதும் திருமாலின்  நாமத்தையும்; கல்யாண குணங்களையும் இசையுடன் பாடுதல், நாமங்களை ஜெபித்தல், திருமாலின் அவதார மகிமைகளையும், கல்யாண குணங்களையும், குறிப்பாக பாகவத புராணம், இராமாயணம், மகாபாரதம் போன்ற காவியங்களை மக்களிடையே எடுத்துச்  சொல்வதன் மூலம் திருமால் பக்தியை மக்களிடையே பரப்புவதே பாகவத மரபினரின் முதன்மைப் பணியாகும். 
பாகவத மரபு முதலில் மத்திய இந்தியா மற்றும் மேற்கு இந்தியாவில் தோன்றி பின்னர் தென்னிந்தியா மற்றும் கிழக்கிந்தியாவில் நன்கு பரவியது. தற்காலத்தில் அகில உலக கிருஷ்ண பக்தி இயக்கத்தினர் மற்றும் சுவாமிநாராயண் இயக்கத்தின் பாகவதர்கள் உலகெங்கும் கிருஷ்ணர், இராமர் மற்றும்  நர நாராயண பக்தியைப் பரப்பினர்.

பாகவதர்களின் மேன்மையை விளக்கும், பாகவதர்களின் கதைகள் அடங்கிய **ஸ்ரீமத் பக்த விஜயம்** எனும் நூல் பிற்காலத்தில் பிரபலமானது.

## புகழ் பெற்ற பாகவத மரபினர்

* துளசிதாசர்
* நாமதேவர்
* ஜெயதேவர்
* தியாகராச சுவாமிகள்
* துக்காராம்
* ஏகநாதர்
* வல்லபாச்சார்யா
* சைதன்யர்
* நிம்பர்க்கர்
* ரவிதாசர்
* இராமாநந்தர்
* வேங்கடரமண பாகவதர்
* நடனகோபாலநாயகி சுவாமிகள்
* அன்னமாச்சாரியார்
* ஊத்துக்காடு வெங்கட சுப்பையர்

## இதனையும் காண்க
* பக்தி இயக்கம்

## மேற்கோள்கள்

## மேல் வாசிப்பிற்கு
* 
*
* 
* 
* 
*
*
* 
* 
*
* 
* *Garuda Pillar of Besnagar*, Archaeological Survey of India, Annual Report (1908–1909). Calcutta: Superintendent of Government Printing, 1912, 129.
* 
* 
* 
* 
* 
* 

பகுப்பு:வைணவ சமயம்
பக்தி இயக்கம்
பகுப்பு:வைணவ அடியார்கள்
தஞ்சாவூர் விஜயராமர் கோயில்

**தஞ்சாவூர் விஜயராமர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயில் டபீர் விஜயராமசாமி கோயில் என்றும் அழைக்கப்படுகிறது. பிரதாபசிம்மர் காலத்தில் அமைச்சராக இருந்தவர் டபீர் பண்டிதர் ஆவார். அவரது பெயரால் இக்கோயில் அழைக்கப்படுவதால் பிரதாபசிம்மர்  காலத்தைச் சேர்ந்த கோயிலாகக் கருதலாம்.

## அமைப்பு
இக்கோயில் ராஜகோபுரம், பலிபீடம், கொடி மரம், முன் மண்டபம், கருவறை, விமானம்,  வெளிச்சுற்று ஆகிய அமைப்புகளோடு விளங்குகிறது.  முன்மண்டபத்தில் இடப்புறம் ஆஞ்சநேயர் சன்னதி உள்ளது. கொடி மரத்தையடுத்து கருடாழ்வார் உள்ளார். இக்கோயிலின் வெளிச்சுற்றில் வால்மீகி மண்டபம் உள்ளது.

## மூலவர்
இக்கோயிலின் மூலவராக விஜயராமர் சீதை, இலக்குவனார், அனுமார் ஆகியோருடன் உள்ளார்.  மூலவர் விஜயகோதண்டராமர் என்றழைக்கப்படுகிறார்.

## குடமுழுக்கு
21 ஆகஸ்ட் 1987இல் குடமுழுக்கு ஆனதாகக் கல்வெட்டு காணப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
தஞ்சாவூர் நவநீத கிருஷ்ணன் கோயில்

**தஞ்சாவூர் நவநீத கிருஷ்ணன் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## அமைப்பு
இக்கோயில் காமாட்சியம்மன் கோயிலை ஒட்டி வடபுறம் காணப்படுகிறது. காமாட்சியம்மன் கோயில் திருச்சுற்றில் காணப்படுகின்ற பாதை வழியாகவும் இக்கோயிலுக்கு வரலாம்.   ராஜகோபுரம், முன் மண்டபம், கருவறை, விமானம்,  வெளிச்சுற்று ஆகிய அமைப்புகளோடு விளங்குகிறது.

## மூலவர்
இக்கோயிலின் மூலவராக நவநீத கிருஷ்ணன், ருக்மணி சத்யபாமாவுடன் உள்ளார்.

## நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

## கல்வெட்டு
1805இல் இரண்டாம் சரபோஜி மன்னரால் இக்கோயில்  திருப்பணி செய்யப்பெற்றதை இக்கோயிலில் காணப்படுகின்ற மராட்டிய கல்வெட்டின் மூலமாக அறியலாம். தற்போது (ஆகஸ்டு 2016) இக்கோயிலில் திருப்பணி நடைபெற்றுவருகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்